Кюстендил Наблюдател - Кметът Петър Паунов призова държавните институции за съдействие относно Крепостната стена в Хисарлъка и джамията в Кюстендил
28. 06. 2017 г., Сряда
Разширено търсене Туризъм, балнеология, култура в Кюстендил, град с осемхилядолетна история и традиции
Новини от Кюстендил Кметът Петър Паунов призова държавните институции за съдействие относно Крепостната стена в Хисарлъка и джамията в КюстендилНачало / ВОДЕЩИ НОВИНИ - 2017-05-25
„Надявам се, че държавните институции ще направят необходимото по отношение на Крепостната стена и джамията в Кюстендил”, каза пред общинските съветници на сесията в миналия четвъртък кметът на община Кюстендил Петър Паунов. Той обясни, че в момента за Крепостната стена „Хисарлъка” е предвиден проект за пропускателни пунктове за посетителите, но към момента няма окончателно решение по темата. „Надявам се, че държавните институции действително ще направят необходимото. Подаваме сигнали за обезопасяването на джамията, защото има притеснения. Интересно е как преди години, когато трябваше да се изхарчат едни пари за бетонни пръстени, беше ясно, че тя е държавна. Сега се чудят дали и доколко е държавна и как да се обезопаси и не реагират на нашите сигнали”, добави Петър Паунов. Той изтъкна, че трябва и Институтът за паметници на културата активно да се включи в предлаганите от Община Кюстендил дейности.
Кметът Петър Паунов заяви, че е против въвеждането на платен вход за района на Крепостната стена. “Ще има дебат по темата, но аз мисля, че един платен вход, няма да стимулира туристопотока”, коментира Паунов.
Съветникът Огнян Атанасов предложи да бъде платен само достъпът до Кулите на стената, които могат да станат експозиционни зали. Той даде пример с големите делви, разположени до стената, които вече са изпочупени и се пълнят с отпадъци, и за чиято поддръжка са необходими средства.
Община Кюстендил обаче все още очаква от Министерството на културата, чрез Областния управител да получи акт за собственост върху Крепостната стена.
Общински съвет- Кюстендил, прие след дебати „Отчет на дейностите, свързани с развитието на туризма през 2016 година и проект на „Програма за развитие на туризма през 2017 година”. Дейностите презп 2016 г. са реализирани по определените цели и приоритети. Те са маркетингови мерки по представяне и популяризация, изграждане на нова и поддържане на съществуваща туристическа инфраструктура, организиране на туристическо информационно обслужване. Близо 22 хил. лева са реализираните приходи от туризъм, които са вложени в тези дейности. Над 280 хил. лева са вложените собствени приходи.
На въпрос кога ще бъде готов Медико-балнеологичният комплекс в ниското тяло на бившия Партиен дом кметът Петър Паунов отговори, че при успешна приватизационна сделка, средствата ще бъдат насочени към довършването на комплекса, като се правят и количествено-стойностни сметки за оборудването му, но не се ангажира със срокове. Той допълни, че издръжката на община Кюстендил се е увеличила двойно от 2007 година досега, а местните данъци не са променяни.
Съветниците приеха нова наредба за условията и реда за поддържане и използване на прилежащата площ към сгради в режим на етажна собственост в квартали с комплексно застрояване в Кюстендил. Кметът на община Кюстендил Петър Паунов посочи, че е направено необходимото за огласяване на самата наредба. „Полагаме всички усилия, съгласно съвременните технологии. Това е наредба във връзка с действащ закон. Никой не обича да носи отговорност, затова обаче са тези сдружения на собствениците”, каза Петър Паунов. По думите му до момента нито един представител на сдружение на собственици не е изразил негативно отношение относно наредбата. Кметът заяви, че в момента се работи и по изготвянето на нов интернет сайт. Според общинската наредба определената прилежаща площ ще бъде предоставена за поддържане и използване от съответната етажна собственост. Етажната собственост ще има право да използва площта за почистване, озеленяване, съобразено с изискванията на наредбата на Община Кюстендил за зелените площи, и дейности за благоустрояване, за които не се изисква издаване на разрешение за строеж. Предоставя се възможност за оформяне на места за почивка, с подходящо озеленяване, за паркиране на автомобили на собственици, обитатели и ползватели на самостоятелни обекти в сградата, върху определени за това площи, извън тези за озеленяване. В същото време се забранява осъществяване на търговска дейност на открито, поставянето на гаражи, ремонт на автомобили, поставяне на къщички за домашни любимци, складиране на предмети, вещи, строителни материали и дърва за огрев, изхвърляне на битови отпадъци и образуване на нерегламентирани сметища, монтирането огнища, както и на неестетични и опасни от противопожарна гледна точка барбекюта. Въвежда се и изискване два пъти годишно – през пролетта и есента, председателят на управителния съвет или управителят на етажната собственост да организира основно почистване на прилежащата площ по график, съгласуван с общинската администрация за извозване на отпадъците. За нарушителите на разпоредбите са предвидени и санкции, които са между 50 лв. и 150 лв. за физически лица, а за юридически лица ще се налага имуществена санкция в размер от 200 лв. до 500 лв.
С едноминутно мълчание беше почетена паметта на бившия председател на Общинския съвет – Кюстендил Анани Константинов в началото на заседанието на ОбС. Общественикът и дългогодишен адвокат Анани Константинов почина внезапно на 73 години. В началото на заседанието беше отправено питане по отношение на входирано искане в общинска администрация за изграждането на тротоар по улица в жилищен квартал „Колуша”. От своя страна кметът на Община Кюстендил Петър Паунов заяви, че ще бъде извършена проверка относно направеното искане, при възможност ще се направят промени в списъка за капиталови разходи, което да позволи изграждането на пешеходната алея.
Иван Андонов обяви регистрацията на МИГ Невестино- Кюстендил и готовност за кандидатстване пред европейските фондове. Проекти за “Къщи за гости” в селата от община Кюстендил ще могат вече да се финансират по Програмата за развитие на селските райони, обяви от трибуната на Общинския съвет съветникът Иван Андонов, който е и председател на МИГ “Невестино- Кюстендил”. Той се позова на съобщение от Министерството на земеделието и храните. Досега по тази мярка можеха да кандидатстват само селата от община Невестино.
“Това е страхотна новина. Да се готвят предприемчивите хора от селата в общината”, коментира кметът Петър Паунов.
Общинският съвет в Кюстендил удостои със званието „Почетен гражданин на Кюстендил” Кирил Кадийски.Решението беше прието с аплодисменти от страна на общинските съветници. Кирил Кадийски е роден на 16 юни 1947 година в село Ябълково. Завършил е руска филология през 1971 година. Той е български поет, есеист, преводач, дипломат. Автор е на книги с поезия и естетика, които са преиздавани нееднократно. Носител е на престижни български и международни награди.
В рамките на заседанието бяха приети и предложените промени относно действащата в момента наредба за администриране на местните такси и цени на услугите. Те се отнасят до промяна в цените на услугите, извършвани от страна на администрацията и от страна на Регионален исторически музей – Кюстендил.
Общинска програма за закрила на детето и програма на мерки за закрила на деца с изявени дарби бяха одобрени от съветниците. Целта на общинската програма за 2017 година е да изведе на преден план общинските приоритети в областта на закрилата на детето с оглед отразяване в тях на специфичните местни потребности. Изпълнението на приоритетните цели ще допринесе за изграждане и развитие на определен брой и вид социални услуги по закрила на детето с предимно превантивен характер. Услугите и дейностите са фокусирани върху потребностите на детето и са предназначени за всички деца и семейства в община Кюстендил.
Съветниците определиха минималните и максималните цени за таксиметровия превоз. Минималната дневна тарифа за километър пробег е 0,35 лева, а нощната тарифа е 0,40 лв. Максималните цени са 0,70 лв. дневна и 0,80 лв. нощна тарифа. 250 е броят на таксиметровите автомобили, които могат да извършват дейност на територията на Кюстендилска община. За 2016 година Община Кюстендил е издала 141 броя разрешителни за упражняване на такава дейност, а от началото на годината броят е 220. В рамките на заседанието беше взето решение за отпускане на финансова помощ на женския футболен клуб в село Лозно. Ще бъдат предоставени 1200 лева за закупуване на спортно-технически пособия и екипи. Съветниците решиха да бъдат подпомогнати и жители на Община Кюстендил, имащи остри здравословни проблеми. Четирима от поискалите финансова помощ ще получат съответните суми. На заседанието беше взето решение да се предложи на Министерски съвет отпускането на персонални пенсии на две деца, останали без единия си родител.
Предложението за приватизация на общинското предприятие „ДДД” в Кюстендил предизвика дебати в Общинския съвет. Решението за продажба на общинското предприятие е взето на предишно заседание на Общинския съвет, а сега трябваше да продължат стъпките в тази връзка. Предложението е за явно наддаване на общинската фирма “ДДД”- дезинфекция, дезинсекция и дератизация. Началната тръжна цена ще бъде 60 697 лв., а стъпката за наддаване - 3 000 лева. „Това предприятие съществува само заради сумите, превеждани от Община Кюстендил. Социалната му дейност е отново на гърба на общинската администрация. В договора за приватизация е заложено увеличаване в броя на персонала, а за 5 години се поема и третирането на зелените площи срещу паразити”, каза кметът на Община Кюстендил Петър Паунов. При гласуването предложението беше подкрепено от мнозинството общински съветници.
Автор: Райка Добрева	Последни новини от Кюстендил ВОДЕЩИ НОВИНИ
Изложба-базар, състезания, игри и рок на Десетия Празник на черешата (2017-06-23)
Ученици от 8,9,10 и 11 клас творят на теста за общински стипендии на 4 юни (2017-06-19)
Започна почистване на речни корита и дерета (2017-06-16)
Подновяват с бяла боя маркировката в Кюстендил (2017-06-08)
Водните колела на езерата отново са на разположение на гражданите (2017-06-08)
Община Кюстендил започва действителната реализация на пореден европейски проект (2017-05-19)
Близо 4,7 милиона лева ще бъдат вложени за благоустрояване на градската среда в Кюстендил (2017-05-16)
Реализирането на потенциала на нашите деца е основната мисия на IT конференция (2017-05-15)
Последната воля на генерал Никола Жеков - да бъде погребан в Кюстендил, на изток от вилата му в лесопарк „Хисарлъка” (2017-05-12)
Румен Манов представя "Небесни закрилници на дома" (2017-05-02)
Кюстендил - Римска СПА дестинация (2017-04-25)
В очакване на Великден и Благодатния огън (2017-04-11)
Седмицата преминава под мотото „Гората е живот” (2017-04-04)
Община Кюстендил подобрява инфраструктурата около Скакавишкия водопад (2017-03-31)
Ралица Велинова е новата "Девойка Кюстендилска пролет" (2017-03-19)
С КОНКУРС ЗА ДЕТСКА РИСУНКА И ЕСЕ СТАРТИРА КАМПАНИЯТА „ЗАЕДНО ЗА ЕВРОПА” В КЮСТЕНДИЛ (2017-03-10)
Александър Кадиев и Петя Дикова ще са водещи на Девойка Кюстендилска пролет'2017 (2017-03-09)
Кметът на Кюстендил Петър Паунов: ГЕРБ доказа, че мечтите могат да бъдат превърнати в реалност (2017-03-02)
В прощалната седмица кметът Паунов поиска прошка от съгражданите си (2017-02-23)
1 | 2 | 3 | 4 | 5 | 6 | 7 | 8 | 9 | 10 | 11 » [56]	ФОТОНАБЛЮДАТЕЛ
Община КюстендилКюстендилИсторияОбразованиеУчилища Детски градиниСоциална дейностИнституцииКултураКултурен календарИнституцииЧиталища ТуризъмБалнеология ХотелиЗаведенияВилиПразнициКюстендилска пролетПразник на черешата"Панагия" Празник на плодородиетоСпортСпортни базиСпортни клубовеНаселени местаНаселени местаПолезни телефони Полезни телефони	Анкета
Можете ли да си позволите почивка? И къде?-Да, традиционно семейството отива на море!-Да, почивам на планина!-Ще почивам на село през отпуската си!-Все още не мога да планирам средствата си!-Не мога да си позволя почивка!	© 2004-2016, НАБЛЮДАТЕЛ ЕООД - Всички права запазени
Използването и публикуването на част или цялото съдържание на сайта без разрешение на НАБЛЮДАТЕЛ ЕООД е забранено.